钦定古今图书集成/明伦汇编/闺媛典/第237卷 > 刘思舜妻戴氏
## 钦定古今图书集成/明伦汇编/闺媛典/第237卷 > 刘思舜妻戴氏

按《南阳府志》：“戴氏，泌阳诸生刘思舜妻。年十五适思
舜，夫亡守节，抚二子俱成名士。岁大祲，流寇乱，有邻
妇王氏者，夫为寇掳，王氏窘急自经。戴与邻媪救之，
因劝曰：‘尔一家性命在尔，尔死则举家无复生理，盍
苟延以待夫归也’？妇曰：‘翁跛姑盲，三子皆幼，无升斗
以为养，不死何待’？戴乃分餐给之，逾月，其夫归，举家”
因以全活。